2. ΝΟΜΟΘΕΤ. ΔΙΑΤΑΓΜΑ της 16/17 Οκτ. 1925  Περί κυρώσεως συμβάσεως περί παροχής ηλεκτρισμού και περί μεταφορών. Δια της ανωτέρω συμβάσεως η Ηλεκτρική Εταιρεία Μεταφορών (Πάουερ) αναλαμβάνει το αποκλειστικόν δικαίωμα εγκαταστάσεως και εκμεταλλεύσεως υπηρεσίας τροχιοδρόμων εν Αθήναις και Πειραιεί. Ετροποποιήθη και συνεπληρώθη δια των : α)Α.Ν.803 της 24 Ιουλ./3 Αυγ. 1937 περί κυρώσεως της από 19 Ιουλίου ε.έ συμπληρωματικής συμβάσεως μεταξύ του Ελληνικού Δημοσίου και της Ηλεκτρικής Εταιρείας Μεταφορών (δι' ης προβλέπεται η ηλεκτροκίνησις του σιδηροδρόμου Κηφισίας, η εγκατάστασις τρόλεϋ-μπας εν Πειραιεί και η εκμετάλλευσις λεωφορειακών τινων γραμμών εν Αθήναις, Πειραιεί και περιχώροις. β)Α.Ν.1495 της 3/12 Δεκ. 1938 περί εκτελέσεως της συμπληρωματικής συμβάσεως προς την Ηλεκτρικήν Εταιρείαν Μεταφορών και συμπληρώσεως της νομοθεσίας περί κοινωνικής ασφαλίσεως. γ)Α.Ν.2232 της 28 Φεβρ./2 Μαρτ. 1940 περί κυρώσεως της από 29 Ιαν. 1940 Συμβάσεως μεταξύ αφ' ενός του Ελληνικού Δημοσίου, αφ' ετέρου της Ηλεκτρικής Εταιρείας Μεταφορών και εκ τρίτου της Εταιρείας "Ελληνικοί Ηλεκτρικοί Σιδηρόδρομοι Α.Ε.". 